# Barns psykososiale miljø i barnehagen



**Handlingsplan for Aurorastiftelsen**

Baldershage barnehage

Regnbuen barnehage

Sluppen barnehage

# **Innhold**

Hva er psykososialt barnehagemiljø? 2

Lover, forskrifter og føringer 2

Barnehageloven §§ 1, 2 og 3 2

Forskrift om miljørettet helsevern i barnehager og skoler m.v. §1, §12 3

Rammeplan for barnehagen 3

Hva er krenkende atferd og mobbing? 4

Beskrivelse av barnehagenes verdier, holdninger og arbeid 4

Samarbeid mellom barnehagen og hjemmet 5

Rutiner for å forebygge krenkende atferd og mobbing 6

Rutiner for å avdekke krenkende atferd og mobbing 8

Rutiner for å håndtere krenkende atferd og mobbing 9

# **Hva er psykososialt barnehagemijø?**

Psykososialt barnehagemiljø er sammensatt og består av:

* Det psykologiske
* Det sosiale
* Handler om hvordan barn opplever det

Miljøet påvirkes av:

* Personalet, ledelsen, kollegialt samarbeid
* Enkeltbarn, barnegruppene og fellesskapet
* Barnehagekulturen
* Samfunnet det er en del av

Barnehagens kultur:

* Holdninger, verdier, normer og praksis

# **Lover, forskrifter og føringer**

## **Barnehageloven §§ 1, 2 og 3**

**§1** Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

**§2** Barnehagen skal ha en helsefremmende og en forebyggende funksjon og bidra til å utjevne sosiale forskjeller.

**§3** Barns rett til medvirkning.Barn i barnehagen har rett til å gi uttrykk for sitt syn på barnehagens daglige virksomhet. Barn skal jevnlig få mulighet til aktiv deltakelse i planlegging og vurdering av barnehagens virksomhet.

## **Forskrift om miljørettet helsevern i barnehager og skoler m.v. §1, §12**

**§1** Forskriftens formål er å bidra til at miljøet i barnehager, skoler og andre virksomheter som nevnt i § 2 fremmer helse, trivsel, gode sosiale og miljømessige forhold samt forebygger sykdom og skade.

**§12** Virksomheten skal fremme trivsel og gode psykososiale forhold.

## **Rammeplan for barnehagen**

Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid.

Det fremgår av barnehageloven § 1 at barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Å møte individets behov for omsorg, trygghet, tilhørighet og anerkjennelse og sikre at barna får ta del i og medvirke i fellesskapet, er viktige verdier som skal gjenspeiles i barnehagen. Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse.

Mangfold og gjensidig respekt:

Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt. Barna skal få oppleve at det finnes mange måter å tenke, handle og leve på. Samtidig skal barnehagen gi felles erfaringer og synliggjøre verdien av fellesskap. Barnehagen skal vise hvordan alle kan lære av hverandre og fremme barnas nysgjerrighet og undring over likheter og forskjeller. Barnehagen skal bidra til at alle barn føler seg sett og anerkjent

Livsmestring og helse:

Barnehagen skal ha en helsefremmende og forebyggende funksjon og bidra til å utjevne sosiale forskjeller. Barnas fysiske og psykiske helse skal fremmes i barnehagen. Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Om et barn opplever krenkelser eller mobbing, må barnehagen håndtere, stoppe og følge opp dette. Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap. Barna skal få støtte i å mestre motgang, håndtere utfordringer og bli kjent med egne og andres følelser.

# **hva er krenkende atferd og mobbing?**

Med støtte i UDIR sin oppsummering av ulike definisjoner av krenkende atferd og mobbing (Barns trivsel-voksnes ansvar. Forebyggende arbeid mot mobbing starter i barnehagen utgitt av UDIR i 2016), har vi har valgt å definere krenkende atferd og mobbing slik:

* Negative, fysiske eller psykiske handlinger begått av en eller flere mot en annen gjentatt over en viss tid.
* Det er ubalanse i maktforholdet slik at det er vanskelig å forsvare seg

Krenkelser eller mobbing kan være:

* Utestengelse fra leken
* Fysiske angrep; bli slått, sparket, dyttet, klypt, bitt, lugget eller spyttet på
* Verbale krenkelser og trusler
* Kroppsspråk og blikk
* Voksne sier eller handler krenkende mot barn

# **Beskrivelse av barnehagenes verdier, holdninger og arbeid**

Barnehagens verdigrunnlag skal gjenspeiles i alle deler av barnehagens pedagogiske arbeid. Vi jobber kontinuerlig med refleksjon rundt egen praksis, og har tilstedeværende voksne som møter barna der de er ved å se enkeltbarnet og dets behov. Vi jobber for et godt og inkluderende miljø preget av glede og humor, hvor voksne og barn trives sammen, og hvor barna opplever at deres stemme blir hørt. Leken er barnas læringsarena, og vi vil legge til rette for et stimulerende og inspirerende lekemiljø.

Hos Aurorastiftelsens barnehager blir dere møtt av et personale som:

* Har gode samspillsevner og er bevisste rollemodeller
* Møter barn og foreldre med et smil hver dag
* Har en åpen dialog med alle foreldre
* Skaper trygghet
* Er sensitive og engasjerte og som legger til rette for at barna skal utvikle vennskap og empati ovenfor hverandre
* Lar barna få ansvar og medvirke egen hverdag innenfor trygge rammer sett i sammenheng med alder, modning og forutsetninger
* Følger opp eventuelle tiltak barnehagen og hjemmet blir enige om

Barnehagen har en samfunnsoppgave i tidlig forebygging mot mobbing. Gjennom vårt fokus på livsmestring og helse forebygger vi aktivt mobbing gjennom hele dagen. For å forstå hvordan krenkende atferd og mobbing utarter seg krever det voksne som er tett på barna. Observasjon og refleksjon skal gi innsikt og forståelse for handlingens intensjon, og om det er et mønster i atferden, eller tilfeldige hendelser. Observasjonene deles ved å reflektere sammen og dele tanker om eventuelle situasjoner. De ansatte skal være bevisst sin kommunikasjon seg imellom og over hodet på barna.

# **Samarbeid mellom barnehagen og hjemmet**

Det er barnehagens ansvar å legge til rette for et foreldresamarbeid som bidrar til å forebygge mobbing og krenkelser. Foreldrene skal tas med i barnehagens arbeid for et godt psykososialt miljø, både gjennom informasjon og medvirkning. Barnehagen skal legge til rette for en dialog preget av åpenhet og likeverd.

Barnehagen og hjemmet har et felles ansvar for at krenkende atferd og mobbing ikke får utvikle seg i barnehagen. God kommunikasjon er viktig i arbeidet med holdninger og verdier. Alle barn og foresatte skal oppleve å bli tatt på alvor av personalet. Dersom foreldre gir uttrykk for bekymring for barn som blir utsatt for krenkende ord eller handlinger, skal de bli tatt på alvor. Foreldre skal kunne være sikre på at barnehagen informerer dersom de opplever at deres barn er involvert i en uønsket hendelse. Det skal være lav terskel for å melde fra til barnehagen dersom foreldre opplever endret atferd eller mistrivsel hos barnet sitt, og foreldrene skal være trygge på at bekymringen blir fulgt opp.

Foresatte er barnas viktigste rollemodeller, og må være varsomme med hva de sier og uttrykker når barn er tilstede. Foresatte bidrar til forebyggende arbeid ved å:

* Snakke positivt om barnehagen og andre barn når eget barn er tilstede
* Følge opp hjemme i forhold til informasjon de får fra barnehagen om vennskap/gruppetilhørighet
* Vise interesse for/bli kjent med de andre barna og foreldrene i barnehagen
* Gi tilbakemeldinger på barnets trivsel og opplevelser
* Støtte barnehagens arbeid i styrking av barnets sosiale kompetanse
* Delta på foreldremøter og foreldresamtaler.

Personalet er tilgjengelig for samtaler, spørsmål og for å gi veiledning rundt dette temaet ved behov.

# **Rutiner for å forebygge krenkende atferd og mobbing**

|  |  |  |  |
| --- | --- | --- | --- |
| Hva | Når | Ansvar | Kommentar |
| Gjennomgang av handlingsplan med hele personalet | Hver august – planleggingsdag/ personalmøte | Daglig leder | Alle skal ha fått tilgang til planen på forhånd og har lest den |
| Informere om planen på foreldremøte  Gjennomgang i SU | Foreldremøtene på høsten  Høsten, når nytt SU er satt inn | Daglig leder/ pedagogisk leder | Alle får tilgang til planen på forhånd |
| Refleksjon i personalgruppa:  \*Hva er et godt psykososialt miljø i barnehagen og på vår avdeling?  \*Hva er krenkende atferd?  \*Når griper vi inn, hvem og hvordan?  \*Hvordan sikrer vi barnets perspektiv?  \*Hvilken rolle har jeg i barnas lek?  \*Når og med hvem skal vi drøfte hendelser/ bekymringer? | Planleggings-dagen i august  Egen sak på hvert avdelingsmøte og ledermøte  Egen sak på evt fløymøte/etasje-møte | Pedagogisk leder | Dokumentere refleksjonene skriftlig.  Grunnlag for videre arbeid i barnegruppene |
| Informasjon om handlingsplan til alle nyansatte | Ved ansettelse | Daglig leder og pedagogisk leder | Pedagogisk leder informerer vikarer om rutinene |
| Kontinuerlig vurdering av barnas psykososiale miljø fra observasjoner, foreldresamtaler, barnesamtaler | Avdelingsmøter  Ledermøter høst og vår  Teammøte «Flerfaglig blikk» | Pedagogisk leder  Team «Flerfaglig blikk» |  |
| Evaluering og evt. revidering av plan | Årlig | Daglig leder/ lederteam |  |
| \*Alle ansatte «ser» enkeltbarnet både alene og i større og mindre grupper, er sensitiv, empatisk, vise varme og omsorg, trygg, tydelig, lyttende, engasjert, forutsigbar, anerkjennende, spørrende, aktiv i barns lek.  \*Støtte og veilede barnas språk, venneferdigheter, sosial kompetanse, lekkompetanse,  relasjonskompetanse bearbeidelse av hendelser og følelser.  \*Sette ord på følelser, anerkjenne at alle følelser er bra.  \*Gi barna medbestemmelse,  støtte opp om barnets spontanitet, humor og glede.  \*Gi barna verktøy for å mestre følelser og for å komme seg videre, \*Hjelpe barna å reflektere over følelsene sine. | Kontinuerlig | Hele personalet  Pedagogisk leder har veiledningsansvar overfor personalet |  |
| Personalet deltar på kurs / fagdager som omhandler lek, vennskap og barns psykososiale miljø | Når dette tilbys fortrinnsvis i nærområdet (Trondheim) | Daglig leder og Pedagogisk leder holder seg orientert om kurs/fagdager. | Faglitteratur, artikler, filmer. Nyere forskning Daglig leder vurderer hvem som skal meldes på kurs |

# **Rutiner for å avdekke krenkende atferd og mobbing**

|  |  |  |
| --- | --- | --- |
| **Hva** | **Når** | **Hvem** |
| Rutine:  Årlig samtale med 3, 4 og 5 åringer  Innhold:  Barnets opplevelse av trivsel, vennskap og tilhørighet | Høst og vår;  før foreldresamtaler | Pedagogisk leder |
| Rutine:  Sosiometrise (eller annet kartleggingsverktøy) som viser relasjonen mellom ansatt- barn og barn-barn | Høst og vår  før foreldresamtale | Pedagogisk leder |
| Rutine:  Foreldresamtaler  Innhold: Refleksjon sammen med foreldrene blant annet om barnets trivsel og vennskap i barnehagen | Høst og vår  og ved melding om bekymring fra foreldrene eller bekymring etter observasjoner i barnehagen | Pedagogisk leder i samarbeid med foreldrene |
| Ukentlig lek og samspills-observasjoner av enkeltbarn og grupper med barn i ulike aktiviteter, inne og ute.  Innhold: Alle ansatte noterer ned observasjoner/hendelser/ samtaler med barn de mener er viktig å ta med til refleksjon og drøfting. Beskrive, ikke tolke.  Vi ser etter:  Hvem leker sammen?  Hvordan og hva leker de?  Likeverdige? Noen som alltid bestemmer og holder andre utenfor?  Konflikter: løser barna mye selv? Hvordan? Er det noen som ofte kommer i konflikt? Noen som ofte blir holdt utenfor? Noen som trekker seg unna lek, ikke bidrar i leken, viser utrygghet?  God lek og samspill. Hva lykkes barna med?  Samtaler mellom barn, samtaler mellom barn og personale  Personalets tilstedeværelse, deltagelse og handlinger | Spontane og organiserte aktiviteter /grupperinger | Pedagogisk leder i samarbeid med resten av personalet på avdelinga |
| Rutine: Refleksjon i avdelings- etasje- / fløymøte.  Innhold: Praksisfortellinger fra barns samspill og lek  Tiltak vurderes. Bruk handlingsplanene.  Saker tas med til refleksjon i ledermøter. |  | Pedagogiske ledere |
| Rutine:  Refleksjon i ledermøter  Innhold: observasjon av barn og grupper gås igjennom evt blir enige om tiltak ut fra handlingsplanene. |  | Daglig leder |

# **Rutiner for å håndtere krenkende atferd og mobbing**

**Når rutinen settes i verk skal det skrives referat fra alle møter.**

|  |  |  |
| --- | --- | --- |
| **Hva** | **Hvem** | **Signer:**  **Når gjennomført av hvem** |
| Ansatte må ta ansvar for situasjonen og straks stoppe krenkelsen.  Barnet må oppleve at ansatte ser og vet hva som har skjedd og vise at dette ikke er greit.  Den som oppdager/får informasjonen må straks informere ped.leder.  Informasjonen kan komme fra foreldre.  Dersom det er foreldre som melder skal pedleder be om samtale innen ei uke. Foreldre innkalles til samtale så raskt som mulig uansett hvem informasjonen kommer fra. | Den som observerer/har oppdaget at det skjer |  |
| Personalet drøfter informasjonen i førstkommende avdelingsmøte, evt framskynder møte.  Beskriv så konkret som mulig: Hva har skjedd? Hva har barnet/barna gjort/sagt?  Personalets tilstedeværelse og handlinger | Den som har observert og daglig leder skal delta i møtet |  |
| Snakk med barna om det som har skjedd i samtale med en og en innen en uke.  Viktig å ta barnas perspektiv sammen med forslagene fra personalet med i det videre arbeidet. | Pedagogisk leder |  |
| Involver raskt alle foreldrene til de barna som har deltatt i krenkelsen.  Ta de med på råd. Vurder om det skal være samtale med det enkelte foreldrepar eller med gruppen | Pedagogisk leder og daglig leder |  |
| Sammen med de involverte foreldrene komme fram til tiltak. Hva skal gjøres hjemme og hva skal gjøres i barnehagen? | Pedagogisk leder i samarbeid med foreldrene |  |
| Vurder om det skal kalles inn til møte for alle foreldre på avdelinga | Daglig leder  Pedagogisk leder |  |
| Tiltak prøves ut. HVOR LENGE?  Nytt møte med foreldre.  Informer om at det er mulig å hente ekstern bistand fra BFT.  Samtaler med barna.  Status og videre tiltak HVOR LENGE? | Pedagogisk leder sammen med foreldrene |  |
| Evaluering av tiltak | Pedagogisk leder i samarbeid med personalet |  |
| INNEN HVOR MANGE UKER Vurderes om tiltakene ikke er tilstrekkelig og om saken skal henvises til BFT. Foreldre informeres tidlig i forløpet om denne muligheten for bistand. | Pedagogisk leder i samarbeid med daglig leder |  |